NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NÁVRH**

**Z á k o n**

**z** ........................,

**ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov**

Národná rada Slovenskej republiky sa uzniesla na tomto zákone **:**

**Čl. I**

Zákon Národnej rady Slovenskej republiky č. 233/1995 Z. z. o súdnych exekútoroch   
a exekučnej činnosti (Exekučný poriadok) a o zmene a doplnení ďalších zákonov v znení zákona č. 211/1997 Z. z., zákona č. 353/1997 Z. z., zákona č. 235/1998 Z. z., zákona   
č. 240/1998 Z. z., zákona č. 280/1999 Z. z., nálezu Ústavného súdu Slovenskej republiky   
č. 415/2000 Z. z., zákona č. 291/2001 Z. z., zákona č. 32/2002 Z. z., zákona č. 356/2003 Z. z., zákona č. 514/2003 Z. z., zákona č. 589/2003 Z. z., zákona č. 613/2004 Z. z., nálezu Ústavného súdu Slovenskej republiky č. 125/2005 Z. z., zákona č. 341/2005 Z. z., zákona   
č. 585/2006 Z. z., zákona č. 84/2007 Z. z., zákona č. 568/2007 Z. z., zákona č. 384/2008 Z. z., zákona č. 477/2008 Z. z., zákona č. 554/2008 Z. z., zákona č. 84/2009 Z. z., zákona   
č. 192/2009 Z. z., zákona č. 466/2009 Z. z., zákona č. 144/2010 Z. z., zákona   
č. 151/2010 Z. z., zákona č. 102/2011 Z. z., zákona č. 348/2011 Z. z., uznesenia Ústavného súdu Slovenskej republiky č. 1/2012 Z. z., zákona č. 230/2012 Z. z., zákona č. 335/2012 Z. z., zákona č. 440/2012 Z. z., zákona č. 461/2012 Z. z., nálezu Ústavného súdu Slovenskej republiky č. 14/2013 Z. z. a zákona č. 180/2013 Z. z. sa mení a dopĺňa takto:

**1.** Doterajší text § 196 sa označuje ako odsek 1 a dopĺňa sa odsekmi 2 až 5, ktoré znejú:

„(2) Odmena exekútora za výkon exekučnej činnosti pri exekúcii na peňažné plnenie je 20 % zo základu na jej určenie, najmenej však 33,19 eura a najviac 33 193,92 eura, ak odsek 3 alebo 4 neustanovuje inak.

(3) Odmena exekútora za výkon exekučnej činnosti pri exekúcii na peňažné plnenie je 10 % zo základu na jej určenie, najmenej však 33,19 eura a najviac 33 193,92 eura, a to v prípade povinného, ktorým je poberateľ dôchodkových dávok podľa osobitného predpisu[17bc)](http://www.zakonypreludi.sk/zz/2012-340#f7127828#f7127828) alebo poberateľ rovnocenných dôchodkových dávok vyplácaných zo zahraničia, ktorý nemá pravidelný príjem zo zárobkovej činnosti, [17bd)](http://www.zakonypreludi.sk/zz/2012-340#f7127828#f7127828) nežije v domácnosti s inou osobou s pravidelným príjmom zo zárobkovej činnosti a vznik tejto skutočnosti alebo túto skutočnosť písomne oznámi súdnemu exekútorovi.

(4) Odmena exekútora za výkon exekučnej činnosti pri exekúcii na peňažné plnenie je 15 % zo základu na jej určenie, najmenej však 33,19 eura a najviac 33 193,92 eura, a to v prípade povinného, ktorým je fyzická osoba, ktorá nedosahuje príjem z podnikania a z inej samostatnej zárobkovej činnosti podľa osobitného predpisu[17be)](http://www.zakonypreludi.sk/zz/2003-461#f6114133#f6114133) a vznik tejto skutočnosti alebo túto skutočnosť písomne oznámi súdnemu exekútorovi.

(5) Ak exekútor upustí od vykonávania exekúcie podľa [§ 46 ods. 3](http://www.zakonypreludi.sk/zz/1995-233#f5433718), patrí mu 50 % z odmeny vypočítanej podľa predchádzajúcich odsekov.“.

Poznámky pod čiarou k odkazom 17bc, 17bd a 17be znejú:

„17bc) [§ 65 až 77 zákona č. 461/2003 Z. z.](http://www.zakonypreludi.sk/zz/2003-461#f6110137) o sociálnom poistení v znení neskorších predpisov.

17bd) [§ 3 zákona č. 461/2003 Z. z.](http://www.zakonypreludi.sk/zz/2003-461#f6109325) v znení neskorších predpisov.

17be) [§ 6 ods. 1 a 2 zákona č. 595/2003 Z. z.](http://www.zakonypreludi.sk/zz/2003-595#f6135865) o dani z príjmov v znení neskorších predpisov.“.

**2.** § 198 znie:

„Podrobnosti o výške odmeny exekútora, náhrady hotových výdavkov, náhrady za stratu času, spôsob ich určenia a výšku primeraného preddavku na odmenu a na náhradu hotových výdavkov exekútora ([§ 196](http://www.zakonypreludi.sk/zz/1995-233#f5434759#f5434759) a [§ 197 ods. 2](http://www.zakonypreludi.sk/zz/1995-233#f5434764#f5434764)) ustanoví ministerstvo všeobecne záväzným právnym predpisom.“.

**3.** Za § 243a sa vkladá § 243b, ktorý vrátane nadpisu znie:

„§ 243b

Prechodné ustanovenia k úpravám účinným od 1. januára 2014

(1) Exekučné konania začaté pred 1. januárom 2014 sa dokončia podľa predpisov účinných do 31. decembra 2013.“.

**4.** Za § 243b sa vkladá § 244, ktorý vrátane nadpisu znie:

„§ 244

**Zrušovacie ustanovenie účinné od 1. januára 2014**

Zrušuje sa :

1. vyhláška Ministerstva spravodlivosti Slovenskej republiky č. 288/1995 Z. z. o odmenách a náhradách súdnych exekútorov v znení neskorších predpisov.“.

**Čl. II**

Tento zákon nadobúda účinnosť 1. januára 2014.